作者：张先
词牌/韵律：破阵乐

paragraphs: 四堂互映，双门并丽，龙阁开府。
郡美东南第一，望故苑、楼台霏雾。
垂柳池塘，流泉巷陌，吴歌处处。
近黄昏，渐更宜良夜，簇簇繁星灯烛，长衢如昼，暝色韶光，几许粉面，飞甍朱户。
和煦。
雁齿桥红，裙腰草绿，云际寺、林下路。
酒熟梨花宾客醉，但觉满山潇鼓。
尽朋游、同民乐，芳菲有主。
自此归从泥诏，去指沙堤，南屏水石，西湖风月，好作千骑行春，画图写取。